Det er fint, at så mange cykler i København. Men bredere cykelstier er ikke løsningen på trængslen i den tohjulede trafik.

Flere partier i Københavns Borgerrepræsentation afviser generelt at tage plads fra biltrafikken for at give den til cyklisterne. Den Cykelredegørelse, kommunen har fremlagt, åbner for netop dén mulighed i indsatsen for at komme trængslen på tættrafikerede cykelstier til livs. Planen støttes af teknik- og miljøborgmester Morten Kabell (EL).

Han forudser, at byen bliver nødt til at prioritere trafikken anderledes, så det store flertal, der cykler, får bedre forhold.